Kashmir (sang)

Kashmir er en sang av Led Zeppelin og ble gitt ut på albumet Physical Graffiti i 1975. Sangen er skrevet av Robert Plant, Jimmy Page og John Bonham.

Låten har en kraftig keyboard, tunge trommer, gitarriff og en sterk vokal som bygger seg intenst opp i løpet av den 8:32 lange sangen. Sangen hører helt klart inn under sjangeren progressiv rock.

Da Robert Plant begynte å skissere teksten i 1973 var arbeidstittelen «Driving to Kashmir», den ble imidlertid skrevet i Sør-Marokko. Den ble innspilt i Headley Grange, Headley og Olympic, London i januar - februar 1974.

Sangen er blitt en klassiker innen progressiv rock og er en av Led Zeppelins mest kjente sanger, ved siden av  «Stairway to Heaven», og de har spilt den på de aller fleste konsertene sine. Classic Rock (US) rangerte den som nummer 20 på The Top Fifty Classic Rock Songs of All Time, Classic Rock (UK) rangerte den som nummer 23 på Ten of the Best Songs Ever!!.. (Bubbling under), VH1 rangerte den som nummer 21 på VH1 Greatest Hard Rock Songs og Rolling Stone rangerte den i 2010 som nummer 141 og i 2021 som nummer 148 på The 500 Greatest Songs of All Time.

Referanser 

Sanger fra 1975
Led Zeppelin-sanger